В. өс фән төркөмөн берләштерә : һау һәм ауырыу мал организмының төҙөлөшөн һәм йәшәү эшмәкәрлеген , ауырыу тыуҙырыусыларҙы , дарыуҙарҙың организмға тәьҫирен өйрәнеүсе ветеринария- биология ( хайуандарҙың нормаль һәм патологик анатомияһы һәм физиологияһы , хайуан биохимияһы , ветеринария вирусологияһы , микробиологияһы , фармакологияһы һ.б. ) ; мал ауырыуҙарын , уларҙы танып белеү , иҫкәртеү һәм бөтөрөү ысулдарын өйрәнеүсе клиник ( ветеринария акушерлығы , паразитология , хирургия , эпизоотология һ.б. ) ; мал организмына тышҡы факторҙарҙың тәьҫирен , хайуандарҙың тереклек итеү мөхитен ҡулайлаштырыу мәсьәләләрен ( зоогигиена ) , шулай уҡ малсылыҡ продукцияһының сифатын ( ветеринария-санитария экспертизаһы ) өйрәнеүсе ветеринария- санитария .